โบรกฯฟันตลาดยานยนต์ครึ่งปีหลังฟื้นยก IRC เบอร์หนึ่ง แนวโน้มเติบโตดีสุด
โบรกฯมองยอดผลิตรถ ส.ค. เติบโตดี ได้ตลาดส่งออกหนุน ให้น้ำหนักกลุ่มยานยนต์ “เท่าตลาด” คาดผ่านจุดต่ำสุดแล้ว ยังคงเลือก IRC เป็น Top pick ของกลุ่ม
22 ก.ย. 2558

บล.เคเคเทรด ระบุในบทวิเคราะห์ (22 ก.ย.) ว่า สภาอุตสาหกรรมรายงานตัวเลขยอดผลิตรถยนต์เดือน ส.ค. 159,470 คัน ปรับเพิ่มขึ้น 13% จากช่วงเดียวกันในปีก่อน หลักๆ มาจากการเพิ่มการผลิตของตลาดรถกระบะเริ่มกลับสู่ภาวะปกติ หลังจากช่วงไตรมาส 2 ที่ผ่านมาค่ายรถมีการเปลี่ยนโมเดลใหม่ และได้ผลบวกจากตลาดส่งออกรถยนต์ที่เติบโตดี 14% จากช่วงเดียวกันในปีก่อน เป็น 101,982 คัน จากการส่งออกรถกระบะและรถอีโคคาร์
ส่วนยอดขายรถในประเทศยังคงติดลบต่อเนื่องจากช่วงเดียวกันในปีก่อน เป็นเดือนที่ 28 ติดต่อกันตั้งแต่สิ้นสุดมาตรการรถคันแรก โดยปรับลดลง 9.9% จากช่วงเดียวกันในปีก่อน อยู่ที่ 61,988 คัน เนื่องจากภาวะเศรษฐกิจที่ชะลอตัว ราคาสินค้าเกษตรที่ยังตกต่ำ ทำให้อำนาจซื้อผู้บริโภคลดลง และภาคสถาบันการเงินเข้มงวดการปล่อยสินเชื่อมากขึ้น สำหรับยอดผลิตรถยนต์สะสม 8 เดือนแรกอยู่ที่ 1.26 ล้านคัน เพิ่มขึ้น 1.3% จากช่วงเดียวกันในปีก่อน
 
แนวโน้มการผลิตรถยนต์ในครึ่งปีหลังของปี 58 คาดว่าจะปรับตัวดีขึ้นจากครึ่งปีแรก จากการผลิตโมเดลใหม่ของค่ายรถยนต์ที่เริ่มออกสู่ตลาดมากขึ้น ประเด็นโครงสร้างภาษีรถยนต์ใหม่ที่เริ่มใช้ปีหน้ามีผลทำให้ราคารถแพงขึ้นเป็นปัจจัยกระตุ้นกำลังซื้อรถยนต์เพิ่มขึ้นในระยะสั้นช่วงปลายปี โดยบริษัทประมาณการยอดผลิตรถยนต์ของอุตสาหกรรมในครึ่งปีหลังของปี 58 ที่ 1.05 ล้านคันเพิ่มขึ้น 14% จากครึ่งปีแรก
ภาพรวมทั้งปีทางสภาอุตสาหกรรมมีการปรับลดเป้าหมายการผลิตรถยนต์ในปีนี้จากเดิมที่ 2 ล้านคัน เหลือ 1.95 ล้านคัน (เพิ่มขึ้น 4% จากปีก่อน) ลงมาเท่ากับประมาณการ โดยคาดยอดขายในประเทศปีปรับลดลง 15% จากปีก่อน เหลือ 7.5 แสนคัน และคาดยอดส่งออกปีนี้ที่ 1.2 ล้านคัน เติบโต 7% จากปีก่อน โดยคาดกลุ่มยานยนต์ที่ศึกษา 5 บริษัท (AH, IHL, IRC, SAT และ STANLY) มีก่าไรสุทธิลดลง 2% จากปีก่อน อยู่ที่ 2.6 พันล้านบาท
 
ทั้งนี้ ยังคงให้น้ำหนักการลงทุนหุ้นกลุ่มยานยนต์ “เท่ากับตลาด” โดยมองว่าผลประกอบการหุ้นกลุ่มยานยนต์ได้ผ่านจุดต่่าสุด ไปแล้วและจะเริ่มฟื้นตัวในครึ่งปีหลังของปี 58 โดยยังคงเลือกบริษัท อีโนเว รับเบอร์ (ประเทศไทย) จำกัด (มหาชน) หรือ IRC (มูลค่าพื้นฐาน 23 บาท) เป็น Top pick ของกลุ่ม เนื่องจากมีผลประกอบการที่เติบโตดีกว่ากลุ่ม
คาดก่าไรสุทธิเติบโตราว 22% จากปีก่อน โดยประสิทธิภาพในการท่าก่าไรที่ดีขึ้น จากต้นทุนยางซึ่งเป็นวัตถุดิบหลัก คาดราคาปรับลดลงเฉลี่ย 16% จากปีก่อน ตามภาวะราคายางในตลาดซึ่งมีอุปทานส่วนเกินอยู่ ส่าหรับราคาหุ้นปัจจุบัน IRC ซื้อขายที่ P/E เพียง 9.1 เท่า ซึ่งถือว่ายังถูกเมื่อเทียบกับค่าเฉลี่ยของกลุ่มที่ 12 เท่า นอกจากนี้คาด IRC ยังให้ผลตอบแทนจากเงินปันผลราว 4.4% จากราคาปัจจุบัน